कार्यक्रममा स्वागत मन्तव्य व्यक्त गर्नुहुँदै त्रिविका रजिष्ट्रार डिल्लीराम उप्रेतीले नेपालको उच्च शिक्षामा ८० प्रतिशत योगदान गरेको त्रिविले अबका दिनमा विद्यार्थीले चाहेको र समाजको आवश्यकता अनुसार गुणस्तर कायम गर्न प्रविधिमैत्री बन्दै जानुपर्ने आवश्यकता रहेको बताउनु भयो । त्रिवि नेतृत्वले नीति निर्माण गर्ने र त्यसको कार्यान्वयन तह क्याम्पसहरु भएकोले क्याम्पस प्रमुखहरुको भुमिका महत्वपूर्ण रहेको धारणा व्यक्त गर्नुभयो । त्रिविले पछिल्लो समय अंगिकार गरेको नीति, देशभर लागु गरिएको सेमेस्टर प्रणाली कार्यान्वयनमा आएपछि क्याम्पसमा नीति कार्यान्वयनमा देखिएका समस्याहरु र समाधानका उपायहरुबारे कार्यशालाबाट महत्वपूर्ण सूझावहरु आउने अपेक्षा राख्नुभयो ।
